เลื่อนประมูลใบอนุญาต 3G ไป ม.ค.ปีหน้า
สำนักข่าวรอยเตอร์ส รายงานว่า นายสุรนันท์ วงศ์วิทยกำจร เลขาธิการสำนักงานคณะกรรมการกิจการโทรคมนาคมแห่งชาติ (กทช.) กล่าวกับผู้สื่อข่าวในการสัมมนาเมื่อวันที่ 29 มิ.ย. ที่ผ่านมาว่า การประมูลใบอนุญาตบริการโทรศัพท์ระบบ 3G น่าจะมีขึ้นในเดือนมกราคม 2553 ช้ากว่าที่คาดการณ์ไว้เล็กน้อย อย่างไรก็ตาม เวลาที่แน่นอนนั้น ขึ้นอยู่กับคณะกรรมการชุดใหม่ของ กทช. ซึ่งจะมีการสรรหาในเดือนสิงหาคม ปีนี้การดำเนินการจะเริ่มตั้งแต่ไตรมาสที่สามของปีนี้ และการประมูลอาจจะเกิดขึ้นในเดือนมกราคมสัปดาห์ที่แล้ว พลเอกชูชาติ พรหมประสิทธิ์ ประธาน กทช. ให้สัมภาษณ์ว่าจะเปิดประมูลใบอนุญาตได้อย่างเร็วที่สุดในเดือนตุลาคม และการเปลี่ยนคณะกรรมการ กทช. จะไม่ทำให้แผนการเปิดเสรีนี้ต้องชะงัก ขณะที่ผู้ให้บริการต่างระบุว่า การเลื่อนการประมูลจะไม่ส่งผลต่อแผนธุรกิจบริการ 3G ซึ่งคาดว่าจะใช้ได้ในปลายปี 2553 โดยนายอธึก อัศวานันท์ รองประธานกรรมการ บริษัท ทรู คอร์ปอเรชั่น จำกัด (มหาชน) คาดว่าจะใช้เวลาในการติดตั้งระบบ 6-7 เดือน สำหรับใบอนุญาต 3G ซึ่งจะทำให้ผู้ให้บริการมีแหล่งรายได้ใหม่ๆ จากการให้บริการเพลง วิดีโอ ภาพและข้อมูล ถูกเลื่อนมาหลายครั้งแล้ว จากอุปสรรคทางการเมืองผู้ให้บริการด้านโทรคมนาคมของไทยล้วนแต่อยากได้ใบอนุญาต 3G ภายใต้ความถี่ 2.1 GHz ซึ่งนักวิเคราะห์มองว่า จะช่วยลดค่าใช้จ่ายด้านการจัดการของผู้ให้บริการทั้งนี้ ใบอนุญาต 3G ถือเป็นก้าวที่สำคัญของการปฏิรูปกิจการโทรคมนาคม เพราะช่วยให้ผู้ให้บริการจ่ายเพียงค่าถือใบอนุญาต โดยไม่ต้องแบ่งรายได้ค่าสัมปทานให้กับรัฐวิสาหกิจ 2 แห่ง อย่าง บริษัท กสท คมนาคม จำกัด (มหาชน) และบริษัท ทีโอที จำกัด (มหาชน) อีก reuters.com blognone.com
สำนักข่าวรอยเตอร์ส รายงานว่า นายสุรนันท์ วงศ์วิทยกำจร เลขาธิการสำนักงานคณะกรรมการกิจการโทรคมนาคมแห่งชาติ (กทช.) กล่าวกับผู้สื่อข่าวในการสัมมนาเมื่อวันที่ 29 มิ.ย. ที่ผ่านมาว่า
3G,กทช.,คณะกรรมการกิจการโทรคมนาคมแห่งชาติ,โทรคมนาคม